Monte Berego, conosuo anca par Monte Berico, el ze on còl, alto poco pi de 100 metri s.l.m., che el raperezenta ła parte pi setentrional del conpleso dei Cołi Bereghi, postà poco distante dal sentro storego de Vicensa sora ła sità. In sima nase el Santuario de ła Madona de Monte Berego, patrona de ła sità e de diocezi. Monte Berego el ze anca el nome de łe zone rezidensiałi pi siore de ła sità, fondà inte ła pendensa del còl inte ła prima metà del Novesento e costituio cuasi prinsipalmente da viłe e abitasion. Davanti al Santuario ghe ze el piasałe de ła Vitoria co on grando parchejo e vedua so tuta ła sità, ła parte nord de ła provincia anca so łe Prealpi Visentine.